Iacobus Iosephus Deglimes
Iacobus Iosephus Deglimes (natus Bruxellis anno 1778; mortuus Wavriae anno 1828) fuit poeta Latinus Belgicus. Didicit primum in collegio Bruxellensi, nuncupato Theresiano quia ab imperatrice Maria-Theresia conditum est. Habuit etiam breve munus politicum et burgimagister fuit ab anno 1808 ad annum 1813 municipii Sancti Iudoci ten Hoye (vulgo Saint-Josse-ten-Noode) in suburbio Bruxellensi. Fuit principalis Collegii Thenarum (vulgo Tirlemont et Tienen). In Latinum reddidit versibus hexametris Artem Poeticam Bolaei. Una cum Iohanne Baptista Camberlyn et Iohanne Dominico Fuss inter tres meliores coaevos poetas latinos numerartur qui quasi Trias Poetica Belgica tunc temporis possunt nominari.